Καλησπέρα σας.
Βρισκόμαστε σε αυτό το θαυμάσιο ανοιχτό αμφιθέατρο
και απολαμβάνουμε την αποψινή ήπια απογευματινή θερμοκρασία,
αλλά όταν το Κατάρ θα φιλοξενήσει
το Παγκόσμιο Πρωτάθλημα Ποδοσφαίρου
σε δέκα χρόνια από σήμερα, το 2022,
έχουμε ήδη ακούσει ότι θα γίνει τους ζεστούς,
πολύ ζεστούς και ηλιόλουστους καλοκαιρινούς μήνες του Ιουνίου και Ιουλίου.
Και όταν το Κατάρ ανέλαβε το Παγκόσμιο Κύπελλο,
πολλοί άνθρωποι στον κόσμο αναρωτήθηκαν,
πώς θα γίνει εφικτό
οι ποδοσφαιριστές να παίξουν θεαματικό ποδόσφαιρο,
να τρέχουν πέρα-δώθε με αυτό το κλίμα της ερήμου;
Πως θα ήταν δυνατόν οι θεατές να κάθονται,
να διασκεδάζουν σε ανοιχτά στάδια σε αυτό το ζεστό περιβάλλον;
Μαζί με τους αρχιτέκτονες της Άλμπερτ Σπιρ και Συνέταιροι,
οι μηχανικοί μας από την Τρανσόλαρ
έχουν υποστηρίξει, έχουν επεκτείνει ανοιχτά στάδια
που βασίζονται 100% στην ηλιακή ενέργεια, 100% στην ηλιακή ψύξη.
Επιτρέψτε μου να σας μιλήσω για αυτό,
αλλά αφήστε με να ξεκινήσω με την άνεση.
Επιτρέψτε μου να ξεκινήσω με την οπτική της άνεσης,
διότι πολλοί άνθρωποι συγχέουν
την θερμοκρασία του περιβάλλοντος με την θερμική άνεση.
Έχουμε συνηθίσει να βλέπουμε διαγράμματα σαν και αυτό,
και βλέπετε την κόκκινη γραμμή
που δείχνει την θερμοκρασία του αέρα
τον Ιούνιο και τον Ιούλιο, και ναι, ισχύει,
πιάνει μέχρι και 45 βαθμούς Κελσίου.
Κάνει πραγματικά πάρα πολλή ζέστη.
Αλλά η θερμοκρασία του αέρα δεν αποτελεί ολόκληρη τη γκάμα των κλιματικών παραμέτρων
που προσδιορίζουν την άνεση.
Επιτρέψτε μου να σας δείξω την ανάλυση
που έκανε ένας συνάδελφός μου ερευνώντας
διάφορα Παγκόσμια Κύπελλα Ποδοσφαίρου
και Ολυμπιακούς Αγώνες σε όλο τον κόσμο,
παρατηρώντας την άνεση
και αναλύοντας την άνεση
που οι άνθρωποι αντιλήφθηκαν σε αυτές
τις διαφορετικές αθλητικές διοργανώσεις
και ας ξεκινήσω από το Μεξικό.
Η θερμοκρασία του Μεξικού ήταν,
η θερμοκρασία του αέρα ήταν ανάμεσα σε περίπου
15 και 30 βαθμούς, και οι άνθρωποι τα πέρναγαν καλά.
Ήταν πολύ άνετοι αγώνες στην Πόλη του Μεξικού.
Δείτε. Το Ορλάντο, άλλο ένα ανοιχτό στάδιο.
Οι άνθρωποι καθόντουσαν στον δυνατό ήλιο,
σε πολύ υψηλή υγρασία το απόγευμα και δεν το διασκέδαζαν.
Δεν ήταν άνετα.
Η θερμοκρασία του αέρα δεν ήταν τόσο υψηλή,
αλλά δεν ήταν άνετα κατά τη διάρκεια των αγώνων.
Τι έγινε στη Σεούλ; Στη Σεούλ, εξαιτίας των δικαιωμάτων αναμετάδοσης,
όλοι οι αγώνες έγιναν αργά το απόγευμα.
Ο ήλιος είχε ήδη δύσει, έτσι οι αγώνες είχαν εκληφθεί ως άνετοι.
Για την Αθήνα; Μεσογειακό κλίμα, αλλά στον ήλιο δεν ήταν άνετα.
Δεν αντιλήφθηκαν άνεση.
Και γνωρίζουμε από την Ισπανία, ξέρουμε για το «sol y sombra» (ήλιος και σκια).
Εάν έχετε εισιτήριο και πάρετε εισιτήριο για τη σκιά,
πληρώνετε παραπάνω, επειδή είστε σε ένα πιο άνετο περιβάλλον.
Στο Πεκίνο;
Πάλι, ήλιος την ημέρα και υψηλή υγρασία και δεν ήταν άνετα.
Έτσι αν επικαλύψουμε
όλες αυτές τις γραφικές περιοχές άνεσης αυτό που βλέπουμε,
σε όλα τα μέρη, είναι ότι η θερμοκρασία του αέρα είχε μια διακύμανση
ανάμεσα στους 25 και τους 35
και αν συνεχίσετε στη γραμμή του 30, στους 30 βαθμούς Κελσίου θερμοκρασία περιβάλλοντος,
εάν ακολουθήσετε αυτή τη γραμμή βλέπετε
ότι υπήρξαν διάφορα είδη άνεσης,
όλες οι παραλλαγές της αντιληπτής εξωτερικής άνεσης,
να κυμαίνονται από πολύ άνετες μέχρι καθόλου άνετες.
Γιατί συμβαίνει αυτό;
Αυτό συμβαίνει επειδή υπάρχουν περισσότερες παράμετροι
που επηρεάζουν τη θερμική μας άνεση,
όπως ο ήλιος, το απευθείας ηλιακό φως,
η διάχυτη ηλιακή ακτινοβολία, όπως ο αέρας,
ο δυνατός αέρας, ο ήπιος αέρας, όπως είναι η υγρασία της ατμόσφαιρας,
όπως και η θερμοκρασία περιβάλλοντος από το περιβάλλον στο οποίο βρισκόμαστε.
Και αυτή είναι η θερμοκρασία του αέρα.
Όλες αυτές οι παράμετροι συμμετέχουν στο αίσθημα άνεσης του ανθρώπινου σώματος,
και οι επιστήμονες έχουν αναπτύξει μια παράμετρο,
την αντιληπτή θερμοκρασία,
όπου όλες αυτές οι παράμετροι συμμετέχουν
και βοηθούν τους σχεδιαστές να καταλάβουν
ποια είναι η βασική παράμετρος
που με κάνει να αισθάνομαι άνετα ή όχι.
Ποια είναι η βασική παράμετρος που μου δίνει μια αίσθηση θερμοκρασίας;
Και αυτές οι παράμετροι, αυτές οι κλιματικές παράμετροι
σχετίζονται με τον ανθρώπινο μεταβολισμό.
Λόγω του μεταβολισμού μας,
εμείς σαν άνθρωποι, παράγουμε θερμότητα.
Είμαι ενθουσιασμένος, σας μιλάω,
πιθανότατα παράγω 150 βατ αυτή τη στιγμή.
Κάθεστε, είστε άνετα, κοιτάτε προς εμένα.
Κάθε ένας από εσάς παράγει μάλλον γύρω στα 100 βατ,
και θέλουμε να απαλλαγούμε από αυτήν την ενέργεια.
Έχω ανάγκη, με το σώμα μου,
να απαλλαγώ από την ενέργεια, και όσο δυσκολότερο είναι για μένα,
για το σώμα μου, να αποβάλλω την ενέργεια, τόσο λιγότερο άνετα αισθάνομαι.
Αυτό είναι. Και αν δεν αποβάλλω την ενέργεια, θα πεθάνω.
Αν επικαλύψουμε τι συμβαίνει
κατά τη διάρκεια του παγκόσμιου κυπέλλου ποδοσφαίρου
τι θα συμβεί τον Ιούνιο, Ιούλιο, θα δούμε, ναι,
οι θερμοκρασίες του αέρα θα είναι πολύ μεγαλύτερες,
αλλά επειδή οι αγώνες και τα παιχνίδια θα γίνουν το απόγευμα,
είναι πιθανότατα στο ίδιο επίπεδο άνεσης
που βρήκαμε σε άλλα μέρη που έχουν γίνει αντιληπτά ως μη άνετα.
Έτσι καθίσαμε μαζί με μια ομάδα
που προετοίμασε το βιβλίο προσφορών, ή το στόχο,
όπου λέμε, ας στοχεύσουμε στο αίσθημα θερμοκρασίας,
σε άνεση εξωτερικού χώρου σε αυτή τη διακύμανση,
που γίνεται αντιληπτή με μια αντιληπτή θερμοκρασία των 32 βαθμών Κελσίου
που είναι εξαιρετικά άνετη.
Οι άνθρωποι πραγματικά θα αισθάνονται εξαιρετικά σε ένα ανοιχτό περιβάλλον.
Αλλά τι σημαίνει αυτό;
Αν κοιτάξουμε απλά το τι συμβαίνει,
βλέπουμε πολύ υψηλές θερμοκρασίες.
Αν εφαρμόσουμε την βέλτιστη αρχιτεκτονική σχεδίαση,
σχεδίαση κλιματικής μηχανικής,
δε θα έχουμε και μεγάλη βελτίωση.
Άρα πρέπει να κάνουμε κάτι ενεργητικό.
Χρειάζεται, για παράδειγμα, να φέρουμε τεχνολογία ψυκτικής ακτινοβολίας
και πρέπει να τη συνδυάσουμε με αυτό που λέγεται ελαφρύς κλιματισμός.
Και πως θα φαίνεται αυτό σε ένα στάδιο;
Το στάδιο έχει μερικά στοιχεία που δημιουργούν αυτή την εξωτερική άνεση.
Πρώτα από όλα, είναι η σκίαση.
Πρέπει να προστατευτεί ο χώρος που οι άνθρωποι
κάθονται από τους δυνατούς και ζεστούς ανέμους.
Αλλά αυτά δεν αρκούν.
Πρέπει να χρησιμοποιήσουμε ενεργά συστήματα.
Αντί να φυσήξουμε ένα τυφώνα κρύου αέρα διαμέσου του σταδίου
μπορούμε να χρησιμοποιήσουμε αντανακλαστικές τεχνολογίες ψύξης,
όπως ένα σύστημα επιδαπέδιας θέρμανσης όπου σωλήνες νερού ενσωματώνονται στο πάτωμα.
Και απλά με χρήση κρύου νερού
που ρέει μέσα από τους σωλήνες νερού
μπορείτε να απελευθερώσετε τη θερμότητα
που έχει αποθηκευθεί κατά τη διάρκεια της μέρας στο στάδιο,
ώστε μπορείτε να δημιουργήσετε μια άνεση,
και έπειτα προσθέτοντας ξερό αέρα αντί για ψυχρό αέρα,
οι θεατές και οι ποδοσφαιριστές μπορούν
να έρθουν στα ατομικά τους επίπεδα άνεσης,
στο ατομικό τους ενεργειακό ισοζύγιο.
Μπορούν να προσαρμοστούν και να βρουν
την άνεση που θέλουν να έχουν.
Πιθανώς να χτιστούν 12 στάδια,
αλλά υπάρχουν και 32 προπονητήρια
όπου θα προπονούνται όλες οι χώρες.
Εφαρμόσαμε την ίδια φιλοσοφία:
σκίαση του προπονητηρίου,
χρήση ενός ανεμοθώρακα,
και μετά χρήση του γρασιδιού.
Το γρασίδι φυσικής άρδευσης είναι μια πολύ καλή πηγή ψύξης,
σταθεροποιεί τη θερμοκρασία,
και χρήση ξηρού αέρα για τη δημιουργία άνεσης.
Αλλά ακόμα και ο καλύτερος παθητικός σχεδιασμός δε θα βοηθούσε.
Χρειαζόμαστε ενεργά συστήματα.
Και πώς το κάνουμε αυτό;
Η ιδέα μας για την προσφορά ήταν
100 τοις εκατό ηλιακή ψύξη,
βασισμένη στην ιδέα όπου χρησιμοποιούμε
την οροφή των σταδίων,
καλύπτουμε την οροφή των σταδίων
με φωτοβολταϊκά συστήματα.
Δεν δανειζόμαστε καθόλου ενέργεια από την Ιστορία.
Δεν χρησιμοποιούμε ορυκτά καύσιμα.
Δε δανειζόμαστε ενέργεια από τους γείτονές μας.
Χρησιμοποιούμε ενέργεια που μπορούμε να συλλέξουμε
από τις στέγες και επίσης στα προπονητήρια,
τα οποία θα καλυφθούν με μεγάλες εύκαμπτες μεμβράνες
και θα δούμε στα επόμενα χρόνια μια βιομηχανία
να παράγει εύκαμπτα φωτοβολταϊκά,
παρέχοντας τη δυνατότητα της σκίασης
από ισχυρό ήλιο και παράγοντας ταυτόχρονα ηλεκτρική ενέργεια.
Και τώρα αυτή η ενέργεια
συλλέγεται κατά τη διάρκεια του χρόνου,
αποστέλλεται στο δίκτυο,
αντικαθιστά τα ορυκτά καύσιμα στο δίκτυο,
και όταν τη χρειάζομαι για την ψύξη,
την παίρνω πίσω από το δίκτυο
και χρησιμοποιώ την ηλιακή ενέργεια
που έχω φέρει στο δίκτυο
όταν τη χρειάζομαι για την ηλιακή ψύξη.
Και μπορώ να το κάνω αυτό τον πρώτο χρόνο
και μπορώ να το ισορροπήσω στα επόμενα 10 και τα επόμενα 20 χρόνια,
αυτή η ενέργεια, που είναι απαραίτητη για τον κλιματισμό
ενός Παγκόσμιου Κυπέλλου στο Κατάρ,
τα επόμενα 20 χρόνια, αυτή η ενέργεια
μπαίνει στο ηλεκτρικό δίκτυο του Κατάρ.
Αυτά λοιπόν -- (Χειροκρότημα)
Σας ευχαριστώ πολύ (Χειροκρότημα)
Αυτό δεν είναι μόνο χρήσιμο για τα στάδια.
Μπορούμε επίσης να το χρησιμοποιήσουμε
σε ανοιχτούς χώρους και δρόμους,
και εργαζόμαστε πάνω στην πόλη του Μέλλοντος στη Μασδάρ,
που βρίσκεται στα Ηνωμένα Αραβικά Εμιράτα, στο Άμπου Ντάμπι.
Και είχα την χαρά να εργαστώ στην κεντρική πλατεία.
Και η ίδια ιδέα θα χρησιμοποιηθεί εκεί,
για να δημιουργήσει εξωτερικές συνθήκες
που λαμβάνονται ως άνετες.
Οι άνθρωποι απολαμβάνουν να πηγαίνουν εκεί αντί σε ένα εμπορικό κέντρο,
που κλιματίζεται και που είναι κρύο.
Θέλαμε να δημιουργήσουμε ένα εξωτερικό χώρο
που είναι τόσο άνετος ώστε
οι άνθρωποι μπορούν να πάνε εκεί νωρίς το απόγευμα,
ακόμα και σε εκείνους τους ηλιόλουστους και καλοκαιρινούς μήνες,
και μπορούν να χαρούν και να συναντηθούν εκεί με τις οικογένειές τους.
(Χειροκρότημα)
Και η ίδια αρχή:
σκίαση από τον ήλιο,
προστασία από τον άνεμο,
και χρήση, χρήση και εκμετάλλευση
του ήλιου που μπορείς να συλλέξεις στο αποτύπωμά σου.
Και αυτές οι όμορφες ομπρέλες.
Έτσι θα ήθελα να σας ενθαρρύνω
να δώσετε προσοχή στην θερμική σας άνεση,
στο δικό σας θερμοκρασιακό περιβάλλον,
σήμερα και αύριο,
και να θέλετε να μάθετε περισσότερα για αυτό,
σας καλώ να πάτε στην ιστοσελίδα μας.
Έχουμε ανεβάσει έναν πολύ απλό
υπολογιστή προσλαμβάνουσας θερμοκρασίας
όπου μπορείτε να ελέγξετε
την εξωτερική σας άνεση.
Ελπίζω επίσης ότι θα μοιραστείτε την ιδέα ότι
εάν οι μηχανικοί και οι σχεδιαστές
μπορούν να χρησιμοποιήσουν όλες αυτές τις διαφορετικές κλιματικές παραμέτρους,
θα είναι δυνατό να δημιουργήσουν
πραγματικά καλές και άνετες εξωτερικές συνθήκες,
για να μεταβάλλουν την αντιληπτή θερμοκρασία
ώστε να αισθανόμαστε άνετα σε ένα εξωτερικό περιβάλλον,
και μπορούμε να το κάνουμε
με τον βέλτιστο παθητικό σχεδιασμό,
αλλά επίσης χρησιμοποιώντας την πηγή ενέργειας
της πόλης του Κατάρ που είναι ο ήλιος.
(Χειροκρότημα)
Σας ευχαριστώ πολύ (Χειροκρότημα)